A felnőtt válogatottban 18 évesen, 2007 szeptemberében mutatkozott be egy Brazília elleni barátságos mérkőzésen, majd számos további barátságoson és vb-selejtezőn lépett pályára. 2009-ben részt vett a CONCACAF-aranykupán, ahol a döntőben gólt is szerzett az amerikaiak ellen, Mexikó pedig megnyerte a tornát. A 2010-es labdarúgó-világbajnokságon csak két csoportmeccsen szerepelt, majd 2012-ben és 2013-ban egyáltalán nem lépett pályára a válogatottban.